Diari Oficial de la Generalitat Valenciana


Sumari del DOGV 6440, del 18-01-2011 (2011/326)

Informació pública de la sol·licitud d'autorització ambiental integrada amb avaluació d'impacte ambiental i sol·licitud de declaració d'interés comunitari incloses, per a una planta de biogàs per a producció d'energia mitjançant valorització de biomassa, promoguda per Biogasredera, SL, a Camporrobles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/326


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada amb avaluació d'impacte ambiental i sol·licitud de declaració d'interés comunitari incloses, per a una planta de biogàs per a producció d'energia mitjançant valorització de biomassa, promoguda per Biogasredera, SL, a Camporrobles. [2011/326]  
De conformitat amb el que estableix l'article 27 del Decret 127/2006 (DOGV 20.09.2006), el qual desenvolupa la Llei 2/2006, de 5 de maig, de prevenció de la contaminació i qualitat ambiental; l'article 3 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes, i l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, se sotmet a informació pública l'expedient número AAIII/2010/09/46, seguit a instàncies de Biogasredera, SL, amb CIF X43021139 i domicili social a la plaça de la Constitución, núm. 4, de Fuenterrobles (València), que té com a objecte l'atorgament de l'autorització ambiental integrada per a una planta de biogàs per a producció d'energia mitjançant valorització de biomassa, a Camporrobles.  
Peticionari: Biogasredera, SL  
Emplaçament: parcel·la 148 del polígon 14, a Camporrobles (València).  
Projecte: planta de biogàs per a la producció d'energia mitjançant valorització de biomassa.  
Capacitat de tractament de residus i purines: 40.345 Tn/any.  
Producció de biogàs: 1.603.556 m³/any.  
Producció d'energia elèctrica: 4.000.000 kW/any.  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades poden examinar els projectes presentats a la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, edifici Trade Center, c/ del Professor Beltrán Báguena, 4, a València i a l'Ajuntament de Camporrobles, on estaran exposats en hores d'atenció al públic (de 9.00 a 14.00).  
València, 22 de novembre de 2010.- El director territorial: Vicente Collado Capilla.